KOMISIJAS DIREKTĪVA 2006/2/EK

(2006. gada 6. janvāris),

ar ko groza Eiropas Parlamenta un Padomes Direktīvas 96/73/EK par dažām metodēm divkāršo tekstilšķiedru maisījumu kvantitatīvai analīzei II pielikumu, lai pielāgotu to tehnikas attīstībai

(Dokuments attiecas uz EEZ)

EIROPAS KOPIENU KOMISIJA,

ņemot vērā Eiropas Kopienas dibināšanas līgumu,

ņemot vērā Eiropas Parlamenta un Padomes 1996. gada 16. decembra Direktīvu 96/73/EK par dažām metodēm divkāršo tekstilšķiedru maisījumu kvantitatīvai analīzei (1), un jo īpaši tās 5. panta 2. punktu,

tā kā:

IR PIEŅĒMUSI ŠO DIREKTĪVU.

1. pants

Direktīvas 96/73/EK II pielikumu groza saskaņā ar šīs direktīvas pielikumu.

2. pants

1. Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2007. gada 6. janvārim. Dalībvalstis tūlīt dara Komisijai zināmus minēto tiesību aktu noteikumus un minēto tiesību aktu un šīs direktīvas korelācijas tabulu.

Kad dalībvalstis pieņem minētos tiesību aktus, tajos ietver atsauci uz šo direktīvu vai arī šādu atsauci pievieno to oficiālajai publikācijai. Dalībvalstis nosaka, kā izdarāmas šādas atsauces.

2. Dalībvalstis dara zināmus Komisijai valsts tiesību aktu galvenos noteikumus, ko tās pieņem jomā, uz kuru attiecas šī direktīva.

3. pants

Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

4. pants

Šī direktīva ir adresēta dalībvalstīm.

(1) OV L 32, 3.2.1997., 1. lpp. Direktīvā grozījumi izdarīti ar Regulu (EK) Nr. 1882/2003 (OV L 284, 31.10.2003., 1. lpp.).

(2) OV L 32, 3.2.1997., 38. lpp. Direktīvā jaunākie grozījumi izdarīti ar Komisijas Direktīvu 2004/34/EK (OV L 89, 26.3.2004., 35. lpp.).

PIELIKUMS

Direktīvas 96/73/EK II pielikuma 2) daļu groza šādi (1).

1) Īpašās metodes – Kopsavilkuma tabulu aizstāj ar šādu: “2. ĪPAŠĀS METODES – KOPSAVILKUMA TABULA Metode Piemērošanas joma Reaģents Nr. 1 Acetāts Dažas citas šķiedras Acetons Nr. 2 Dažas proteīnu šķiedras Dažas citas šķiedras Hipohlorīts Nr. 3 Viskoze, kupro vai daži modāla veidi Kokvilna Skudrskābe un cinka hlorīds Nr. 4 Poliamīds vai neilons Dažas citas šķiedras Skudrskābe, 80 % (masa/masa) Nr. 5 Acetāts Triacetāts Benzilspirts Nr. 6 Triacetāts vai polilaktīds Dažas citas šķiedras Dihlormetāns Nr. 7 Dažas celulozes šķiedras Poliesteris vai elastomultiesteris Sērskābe, 75 % (masa/masa) Nr. 8 Akrili, daži modificētie akrili vai dažas hloršķiedras Dažas citas šķiedras Dimetilformamīds Nr. 9 Dažas hloršķiedras Dažas citas šķiedras Oglekļa disulfīds/acetons, 55,5/44,5 (tilpums/tilpums) Nr. 10 Acetāts Dažas hloršķiedras Ledusetiķskābe Nr. 11 Zīds Vilna vai dzīvnieku spalva Sērskābe, 75 % (masa/masa) Nr. 12 Džuta Dažas dzīvnieku izcelsmes šķiedras Slāpekļa satura metode Nr. 13 Polipropilēns Dažas citas šķiedras Ksilols Nr. 14 Dažas citas šķiedras Hloršķiedras (vinilhlorīda homopolimēri) Koncentrētas sērskābes metode Nr. 15 Hloršķiedras, daži modificētie akrili, daži elastāni, acetāti, triacetāti Dažas citas šķiedras Cikloheksanons”

2) 1.2. punktu metodē Nr. 1 aizstāj ar šādu: “2. Vilna (1), dzīvnieku spalva (2 un 3), zīds (4), kokvilna (5), lini (7), kaņepāji (8), džuta (9), abaka (10), alfa (11), kokosšķiedra (12), slotzaru šķiedra (13), rāmija (14), sizals (15), kupro (21), modāls (22), proteīnšķiedra (23), viskoze (25), akrils (26), poliamīds vai neilons (30), poliesteris (34) un elastomultiesteris (45).”

3) 1.2. punktu metodē Nr. 2 aizstāj ar šādu: “2. Kokvilna (5), kupro (21), viskoze (25), akrils (26), hloršķiedras (27), poliamīds vai neilons (30), poliesteris (34), polipropilēns (36), elastāns (42), stikla šķiedra (43) un elastomultiesteris (45).”

4) 1.2. punktu metodē Nr. 4 aizstāj ar šādu: “2. Vilna (1), dzīvnieku spalva (2 un 3), kokvilna (5), kupro (21), modāls (22), viskoze (25), akrils (26), hloršķiedra (27), poliesteris (34), polipropilēns (36), stikla šķiedra (43) un elastomultiesteris (45).”

5) Metodi Nr. 6 groza šādi: a) metodes 1. un 2. punktu aizstāj ar šādu: “1. PIEMĒROŠANAS JOMA Pēc bezšķiedru materiāla atdalīšanas šo metodi izmanto divkāršo šķiedru maisījumiem, ko veido: 1. Triacetāts (24) vai polilaktīds (33a) un 2. Vilna (1), dzīvnieku spalva (2 un 3), zīds (4), kokvilna (5), kupro (21), modāls (22), viskoze (25), akrils (26), poliamīds vai neilons (30), poliesteris (34), stikla šķiedra (43) un elastomultiesteris (45). Piezīme Triacetāta šķiedras, kuru apretēšana izraisa to daļēju hidrolīzi, reaģentā vairs nav pilnīgi izšķīdināmas. Šādos gadījumos šī metode nav piemērojama. 2. PRINCIPS Triacetāta vai polilaktīda šķiedras no maisījuma, kura sausā masa ir zināma, ekstrahē ar dihlormetānu. Atlikumu savāc, mazgā, žāvē un nosver; atlikuma masu, kas vajadzības gadījumā koriģēta, izsaka procentos no sausās maisījuma masas. Abu lielumu starpība ir sausā triacetāta vai polilaktīda daudzums procentos.”; b) metodes 5. punktu aizstāj ar šādu: “5. REZULTĀTU APRĒĶINĀŠANA UN IZTEIKŠANA Rezultātus aprēķina, kā noteikts vispārīgajos norādījumos. Koeficienta “d” vērtība ir 1,00, izņemot poliestera un elastomultiestera gadījumu, kurā “d” vērtība ir 1,01.”

6) 1.2. punktu metodē Nr. 7 aizstāj ar šādu: “2. Poliesteris (34) un elastomultiesteris (45).”.

7) Metodi Nr. 8 groza šādi: a) metodes 1.2. punktu aizstāj ar šādu: “2. Vilna (1), dzīvnieku spalva (2 un 3), zīds (4), kokvilna (5), kupro (21), modāls (22), viskoze (25), poliamīds vai neilons (30), poliesteris (34) un elastomultiesteris (45).”; b) metodes 5. punktu aizstāj ar šādu: “5. REZULTĀTU APRĒĶINĀŠANA UN IZTEIKŠANA Rezultātus aprēķina, kā noteikts vispārīgajos norādījumos. Koeficienta “d” vērtība ir 1,00, izņemot šādus gadījumus: vilna 1,01 kokvilna 1,01 kupro 1,01 modāls 1,01 poliesteris 1,01 elastomultiesteris 1,01.”

8) 1.2. punktu metodē Nr. 9 aizstāj ar šādu: “2. Vilna (1), dzīvnieku spalva (2 un 3), zīds (4), kokvilna (5), kupro (21), modāls (22), viskoze (25), akrils (26), poliamīds vai neilons (30), poliesteris (34), stikla šķiedra (43) un elastomultiesteris (45).”

9) 1.1. un 1.2. punkts metodē Nr. 13 aizstāts ar šādu: “1. Polipropilēna šķiedras (36) un 2. Vilna (1), dzīvnieku spalva (2 un 3), zīds (4), kokvilna (5), acetāts (19), kupro (21), modāls (22), triacetāts (24), viskoze (25), akrils (26), poliamīds vai neilons (30), poliesteris (34), stikla šķiedra (43) un elastomultiesteris (45).”

10) 1.2. punktu metodē Nr. 14 aizstāj ar šādu: “2. Kokvilna (5), acetāts (19), kupro (21), modāls (22), triacetāts (24), viskoze (25), daži akrili (26), daži modificētie akrili (29), poliamīds vai neilons (30), poliesteris (34) un elastomultiesteris (45).”

(1) Šķiedru numerācija: 1) poliesteris (34) ex (31), 2) polipropilēns (36) ex (33), 3) elastāns (42) ex (39), 4) stikla šķiedra (43) ex (40), skatīt Direktīvu 96/74/EK, kurā grozījumi izdarīti ar Direktīvu 97/37/EK (OV L 169, 27.6.1997., 74. lpp.).